
Text rozhodnutia
Súd: Krajský súd Banská Bystrica Spisová značka: 17Co/169/2018 Identifikačné číslo súdneho spisu: 6617201352 Dátum vydania rozhodnutia: 24. 07. 2018 Meno a priezvisko sudcu, VSÚ: JUDr. Zita Nagypálová ECLI: ECLI:SK:KSBB:2018:6617201352.2 Uznesenie Krajský súd v Banskej Bystrici, ako súd odvolací, v senáte zloženom z predsedníčky senátu JUDr. Zity Nagypálovej a sudcov Mgr. Dušana Ďuriana a JUDr. Ľubomíra Šablu, ako členov senátu, v spore žalobkyne X. G., nar. XX. XX. XXXX, trvale bytom E. č. XXX, XXX XX E., zastúpenej JUDr. Andrejom Cifrom, advokátom so sídlom v Lučenci, Janka Kráľa č. 5/A, proti žalovanému R., s.r.o. v likvidácii, so sídlom C. nivy č. XX, XXX XX J. 2, W.: XX XXX XXX, zastúpenému právnym zástupcom RR Legal Corp., s. r. o., so sídlom Humenské nám. 4, 851 07 Bratislava, IČO: 46 789 634, v konaní o vydanie bezdôvodného obohatenia vo výške 301,52 € s príslušenstvom, o späťvzatí žaloby po rozhodnutí Okresného súdu Lučenec rozsudkom č. k. XCsp/XX/XXXX - XXX zo dňa XX. XX. XXXX, takto r o z h o d o l : I. Späťvzatie žaloby p r i p ú š ť a, rozsudok Okresného súdu Lučenec č. k. XCsp/XX/XXXX - XXX zo dňa XX. XX. XXXX a uznesenie Okresného súdu Lučenec č. k. XCsp/ XX/XXXX - XXX zo dňa XX. XX. XXXX o nariadení neodkladného opatrenia v spojení s potvrdzujúcim uznesením Krajského súdu v Banskej Bystrici č. k. XXCo/XXX/XXXX - XXX zo dňa XX. XX. XXXX z r u š u j e a konanie vo veci samej z a s t a v u j e. II. Žiadna zo strán sporu n e m á právo na náhradu trov konania. o d ô v o d n e n i e : 1. Okresný súd Lučenec ako súd prvej inštancie (ďalej len „súd prvej inštancie“) rozsudkom č. k. XCsp/ XX/XXXX - XXX zo dňa XX. XX. XXXX (ďalej len „rozsudok“) uložil žalovanému povinnosť vydať žalobkyni bezdôvodné obohatenie v sume 301,52 Eur, úrok z omeškania vo výške 5 % ročne zo sumy 301,52 Eur od 11.04.2017 do zaplatenia v lehote troch dní od právoplatnosti rozsudku; žalobu v časti zaplatenia úroku z omeškania vo výške 5 % ročne zo sumy 301,52 Eur od 31. 01. 2017 do 10. 04. 2017 zamietol a priznal žalobkyni náhradu trov konania voči žalovanému v plnom rozsahu. Rozsudok bol žalobkyni doručený dňa 26. 01. 2018 a žalovanému dňa 31. 01. 2018. 2. Dňa 15. 02. 2018 podal v odvolacej lehote žalovaný proti rozsudku odvolanie, v dôsledku čoho rozsudok v zmysle § 367 ods. 1 Civilného sporového poriadku (ďalej aj „C. s. p.“) doposiaľ nenadobudol právoplatnosť. 3. V priebehu konania, t.j. pred jeho právoplatným skončením podal žalobca návrh na nariadenie neodkladného opatrenia, ktorému súd prvej inštancie vyhovel uznesením č. k. XCsp/XX/XXXX - XXX zo dňa XX. XX. XXXX, ktorým uložil žalovanému povinnosť pre účely zabezpečenia budúceho výkonu rozhodnutia vo vzťahu k žalobkyni zložiť do úschovy na Okresnom súde Lučenec peňažnú sumu 510,- Eur do 7 dní od doručenia uznesenia. Žalovaný zložil peňažné prostriedky do úschovy súdu prvej inštancie dňa XX. XX. 2018. Aj proti tomuto uzneseniu o nariadení neodkladného opatrenia podal žalovaný včas odvolanie, na základe ktorého Krajský súd v Banskej Bystrici ako súd odvolací predmetné uznesenie súdu prvej inštancie potvrdil uznesením č. k. XXCo/XXX/XXXX - XXX zo dňa XX. XX. XXXX a uložil žalovanému nahradiť žalobkyni trovy daného odvolacieho konania v plnom rozsahu do troch dní od právoplatnosti uznesenia súdu prvej inštancie o určení výšky trov konania. Dňa XX. XX. XXXX, t.j. pred nadobudnutím právoplatnosti rozsudku, žalobca doručil súdu prvej inštancie spätvzatie žaloby v celom rozsahu z dôvodu uzavretia dohody o urovnaní so žalovaným. Žalovaný so späťvzatím žaloby súhlasil. Obe strany sporu zhodne žiadali, aby súd náhradu trov konania žiadnej zo strán sporu nepriznal. 4. Podľa § 370 ods. 1, 2 C. s. p., ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. Súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. 5. Odvolací súd konštatuje, že v predmetnom prípade boli splnené podmienky vyžadované ustanovením § 370 C. s. p., a preto späťvzatie žaloby pripustil, rozsudok súdu prvej inštancie zrušil a konanie vo veci zastavil. 6. Podľa § 335 ods. 2 C. s. p. neodkladné opatrenie nariadené po začatí konania vo veci samej odvolací súd aj bez návrhu zruší rozhodnutím, ktorým rozhodnutie súdu prvej inštancie mení tak, že žalobu zamieta, alebo ktorým konanie vo veci samej zastavuje. To platí primerane aj na dovolacie konanie. 7. Nakoľko odvolací súd týmto rozhodnutím konanie vo veci samej zastavil, zároveň v zmysle § 335 ods. 2 C. s. p. zrušil uznesenie Okresného súdu Lučenec č. k. XCsp/XX/XXXX - XXX zo dňa XX. XX. XXXX o nariadení neodkladného opatrenia v celom rozsahu. Úkony spojené s vrátením peňažných prostriedkov zložených žalovaným do úschovy súdu prvej inštancie vykoná súd prvej inštancie. 8. Podľa § 256 ods. 1 C. s. p., ak strana procesne zavinila zastavenie konania, súd prizná náhradu trov konania protistrane. 9. Nakoľko strany sporu uzavreli dohodu o urovnaní ako dvojstranný právny úkon, na základe ktorej žalobca vzal žalobu späť, obe strany sporu zavinili zastavenie konania, preto odvolací súd vyslovil, že žiadna zo strán sporu nemá právo na náhradu trov konania. 10. Rozhodnutie senátu odvolacieho súdu bolo prijaté pomerom hlasov 3 : 0. Rozhodnutie senátu odvolacieho súdu bolo prijaté pomerom hlasov 3 : 0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C. s. p.). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a) sa rozhodlo vo veci, ktorá nepatrí do právomoci súdov, b) ten, kto v konaní vystupoval ako strana, nemal procesnú subjektivitu, c) strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, d) v tej istej veci sa už prv právoplatne rozhodlo alebo v tej istej veci sa už prv začalo konanie, e) rozhodoval vylúčený sudca alebo nesprávne obsadený súd, alebo f) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 C. s. p.). Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a) pri ktorej riešení sa odvolací súd odklonil od ustálenej rozhodovacej praxe dovolacieho súdu, b) ktorá v rozhodovacej praxi dovolacieho súdu ešte nebola vyriešená alebo c) je dovolacím súdom rozhodovaná rozdielne (§ 421 ods. 1 C. s. p.). Dovolanie v prípadoch uvedených v § 421 odseku 1 nie je prípustné, ak odvolací súd rozhodol o odvolaní proti uzneseniu podľa § 357 písm. a) až n) C. s. p. (§ 421 ods. 2 C. s. p.). Dovolanie podľa § 421 ods. 1 C. s. p. nie je prípustné, ak a) napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b) napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c) je predmetom dovolacieho konania len príslušenstvo pohľadávky a výška príslušenstva v čase začatia dovolacieho konania neprevyšuje sumu podľa písmen a) a b) (§ 422 ods. 1 C. s. p.); na určenie výšky minimálnej mzdy v prípadoch uvedených v odseku 1 je rozhodujúci deň podania žaloby na súde prvej inštancie (§ 422 ods. 2 C. s. p.). Dovolanie len proti dôvodom rozhodnutia nie je prípustné (§ 423 C. s. p.). Dovolanie môže podať strana sporu, v ktorej neprospech bolo rozhodnutie vydané (§ 424 C. s. p.). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii; ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C. s. p.); dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods. 2 C. s. p.). V dovolaní sa popri všeobecných náležitostiach podania (t.j. ktorému súdu je určené, kto ho robí, ktorej veci sa týka, čo sa ním sleduje a podpis) uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C. s. p.). Rozsah, v akom sa rozhodnutie napáda, môže dovolateľ rozšíriť len do uplynutia lehoty na podanie dovolania (§ 430 C .s p.) Dovolacie dôvody možno meniť a dopĺňať len do uplynutia lehoty na podanie dovolania (§ 434 C. s. p.) Dovolateľ musí byť v dovolacom konaní zastúpený advokátom; dovolanie a iné podania dovolateľa musia byť spísané advokátom (§ 429 ods. 1 C. s. p.); povinnosť podľa odseku 1 neplatí, ak je a) dovolateľom fyzická osoba, ktorá má vysokoškolské právnické vzdelanie druhého stupňa, b) dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c) dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 ods. 2 C. s. p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2018:6617201352.2 (dáta aktuálne k 12. 11. 2026). Záväzné je znenie zverejnené súdom.




